CELEX: C2006/165/29
Language: el
Date: 2006-07-15 00:00:00
Title: Υπόθεση C-201/06: Προσφυγή της  4ης Μαΐου 2006  — Επιτροπή των Ευρωπαϊκών Κοινοτήτων κατά Γαλλικής Δημοκρατίας

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/16
            
         Προσφυγή της 4ης Μαΐου 2006 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-201/06)
   (2006/C 165/29)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: B. Stromsky)
   
      Καθής: Γαλλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Γαλλική Δημοκρατία, απαιτώντας την ύπαρξη κοινής καταγωγής του παραλλήλως εισαγομένου ζιζανιοκτόνου και του προϊόντος αναφοράς, παρέβη τις υποχρεώσεις που υπέχει από το άρθρο 28 της Συνθήκης ΕΚ·
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η χορήγηση και η διατήρηση της ισχύος της άδειας παράλληλης εισαγωγής ζιζανιοκτόνων από άλλο κράτος μέλος, εντός του οποίου διατίθενται νομίμως στο εμπόριο, εξαρτώνται, στη Γαλλία, από την κοινή καταγωγή του παραλλήλως εισαγομένου ζιζανιοκτόνου και του προϊόντος αναφοράς.
   Αυτό συνεπάγεται περιορισμό της ελεύθερης κυκλοφορίας των ζιζανιοκτόνων αντίθετο προς το άρθρο 28 της Συνθήκης ΕΚ, μη δικαιολογούμενο από σκοπό προστασίας της δημόσιας υγείας, της υγείας των ζώων ή του περιβάλλοντος και δυσανάλογο προς τον επιδιωκόμενο στόχο.